यह धरती ही ऋषि-मुनियों की है। ऐसे में हमारे प्रधानमंत्री नरेंद्र भाई मोदी को राष्ट्र-ऋषि कहने पर आसमान क्यों टूटना चाहिए? जब नरेंद्र भाई को ही इस बात पर एतराज़ नहीं है कि एक तो उन्हें राष्ट्र-ऋषि कहा ही क्यों गया, और कहा गया तो ऐसा कहने वाले रामदेव कौन होते हैं, तो किसी और को उचकने की क्या ज़रूरत है? अगर एक स्वयंभू बाबा से अपनी पीठ थपथपवा कर नरेंद्र भाई गौरवान्वित हैं और बदले में उनके कसीदे पढ़ रहे हैं तो इन पारस्परिक प्रशंसा प्रस्तावों को पारित होने से रोकने वाले हम-आप कौन होते हैं?